पाएं अपने शहर की ताज़ा ख़बरें और फ्री ई-पेपरडाउनलोड करें
भारत के प्रधानमंत्री नरेंद्र मोदी की रूस यात्रा के दौरान दोनों देशों के बीच 16 समझौतों पर हस्ताक्षर हुए हैं.
भारत के विदेश मंत्रालय ने अपने ट्वीट में ये जानकारी दी है.
विदेश मंत्रालय के अनुसार, प्रधानमंत्री मोदी ने संयुक्त बयान में कहा कि भारत में कामोव 226 हैलीकॉप्टर बनाने पर हुआ समझौता, मेक इन इंडिया के तहत पहली बड़ी रक्षा परियोजना है.
मोदी ने कहा कि परमाणु ऊर्जा को लेकर हमारे बीच सहयोग बढ़ रहा है. भारत में दो जगहों पर 12 रूसी परमाणु रिएक्टर बनाने के मामले में हम आगे बढ़ रहे हैं.
समाचार एजेंसी रायटर्स के मुताबिक़, संयुक्त बयान में रूसी राष्ट्रपति व्लादीमिर पुतिन ने कहा कि रूस अगले दो दशकों में भारत में दो जगहों पर छह परमाणु रिएक्टर बनाएगा.
प्रमुख समझौते-दोनों देशों के नागरिकों और रजनयिक पासपोर्ट रखने वालों की आवाजाही के लिए कुछ श्रेणियों में नियम क़ायदों को सरल बनाया जाएगा. हैलिकॉप्टर इंजीनियरिंग के क्षेत्र में सहयोग. कस्टम मामलों पर सहयोग की योजना. रूसी रिएक्टरों का भारत में निर्माण किए जाने पर सहमति. रेलवे सेक्टर में तकनीकी सहयोग पर सहमति. भारत में सौर ऊर्जा प्लांट लगाने और ब्रॉडकास्टिंग के क्षेत्र में सहयोग पर एमओयू. रूस में तेल खनन को लेकर समझौता.
प्रधानमंत्री ने कहा कि अगले साल होने वाले ब्रिक्स सम्मेलन और दोनों देशों की वार्षिक बैठक के दौरान राष्ट्रपति पुतिन भारत आएंगे.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn